HU Az Európai Unió Hivatalos Lapja L 281/30

A BIZOTTSÁG HATÁROZATA

(2008. október 21.)

az állategészségügy és az élő állatok területén működő egyes közösségi referencialaboratóriumoknak 2008 második felében nyújtott közösségi pénzügyi támogatásról

(az értesítés a C(2008) 5976. számú dokumentummal történt)

(Csak a spanyol, az angol és a francia változat hiteles)

(2008/810/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 28. cikke (2) bekezdésére,

tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,

mivel:

(1) A 90/424/EGK határozat 28. cikkének (1) bekezdése alapján az állategészségügy és az élő állatok területén működő közösségi referencialaboratóriumok közösségi támogatásban részesülhetnek.

(2) A közösségi pénzügyi támogatásnak az állati takarmányokkal, az élelmiszerekkel és az állat-egészségügyi ágazattal foglalkozó közösségi referencialaboratóriumoknak történő odaítélési módozatainak megállapításáról szóló, 2006. november 28-i 1754/2006/EK bizottsági rendelet (3) úgy rendelkezik, hogy a közösségi pénzügyi támogatás abban az esetben fizethető ki, amennyiben a jóváhagyott munkaprogramokat hatékonyan végrehajtják, és a kedvezményezettek bizonyos határidőkön belül minden szükséges információt megadnak.

(3) Az 1754/2006/EK rendelet 2. cikkével összhangban a Bizottság és a közösségi referencialaboratóriumok kapcsolatát partnerségi egyezmény szabályozza, amelyet több évre szóló munkaprogram kísér.

(4) A Bizottság értékelte a közösségi referencialaboratóriumok által a 2008 második felére benyújtott munkaprogramokat és az ezekhez kapcsolódó előzetes költségvetéseket.

(5) Ennek megfelelően a következő jogi aktusokban megállapított funkciók és feladatok végrehajtására kijelölt közösségi referencialaboratóriumoknak közösségi pénzügyi támogatást kell nyújtani: — A Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (4). — A Bizottság 180/2008/EK rendelete (2008. február 28.) a lófélék afrikai lópestisen kívüli betegségeit vizsgáló közösségi referencialaboratóriumról és a 882/2004/EK európai parlamenti és tanácsi rendelet VII. mellékletének módosításáról (5). — A Bizottság 737/2008/EK rendelete (2008. július 28.) a rákfélék betegségeit, a veszettséget és a szarvasmarha-tuberkulózist vizsgáló közösségi referencialaboratóriumok kijelöléséről, a veszettséget és a szarvasmarha-tuberkulózist vizsgáló közösségi referencialaboratóriumok számára további kötelezettségek és feladatok meghatározásáról, valamint a 882/2004/EK európai parlamenti és tanácsi rendelet VII. mellékletének módosításáról (6).

(6) A közösségi referencialaboratóriumok által működtetett és szervezett szemináriumokhoz nyújtott pénzügyi támogatásnak szintén meg kell felelnie az 1754/2006/EK rendeletben meghatározott támogathatósági szabályoknak.

(7) A közös mezőgazdasági politika finanszírozásáról szóló, 2005. június 21-i 1290/2005/EK tanácsi rendelet (7) 3. cikke második bekezdésének a) pontja szerint az állatbetegségek felszámolását és ellenőrzését célzó programokat (állat-egészségügyi intézkedések) az Európai Mezőgazdasági Garanciaalapból kell finanszírozni. Ezenkívül a rendelet 13. cikkének (2) bekezdése megállapítja, hogy megfelelően indokolt, kivételes esetekben a 90/424/EGK határozat hatálya alá tartozó intézkedésekkel és programokkal kapcsolatban a tagállamok adminisztratív és személyzettel kapcsolatos kiadásait az EMGA-ból térítik meg. Pénzügyi ellenőrzés céljából a közös agrárpolitika finanszírozásáról szóló 1290/2005/EK rendelet 9., 36. és 37. cikkét kell alkalmazni.

(8) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A rákfélék betegségeinek tekintetében a Közösség pénzügyi támogatást nyújt a Centre for Environment, Fisheries & Aquaculture Science (Cefas), Weymouth Laboratory (Egyesült Királyság) számára a 2006/88/EK irányelv VI. mellékletének I. részében leírt funkciók és feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő, támogatható költségek 100 %-át fedezi, és maximális összege a 2008. július 1-jétőldecember 31-ig terjedő időszakra 51 000 EUR.

2. cikk

A lófélék afrikai lópestisen kívüli betegségeinek tekintetében a Közösség pénzügyi támogatást nyújt az AFSSA Laboratoire d’études et de recherches en pathologie animale et zoonoses/Laboratoire d’études et de recherche en pathologie equine (Franciaország) számára a 180/2008/EK rendelet mellékletében leírt funkciók és feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő, támogatható költségek 100 %-át fedezi, és maximális összege a 2008. július 1-jétőldecember 31-ig terjedő időszakra 212 000 EUR.

3. cikk

A veszettség tekintetében a Közösség pénzügyi támogatást nyújt az AFSSA Laboratoire d’études sur la rage et la pathologie des animaux sauvages (Nancy, Franciaország) számára a 737/2008/EK rendelet I. mellékletében leírt funkciók és feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő, támogatható költségek 100 %-át fedezi, és maximális összege a 2008. július 1-jétőldecember 31-ig terjedő időszakra 128 000 EUR, amelyből legfeljebb 33 000 EUR különíthető el a veszettséggel foglalkozó szakmai szeminárium szervezésére.

4. cikk

A tuberkolózis tekintetében a Közösség pénzügyi támogatást nyújt a Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid (Madrid, Spanyolország) számára a 737/2008/EK rendelet II. mellékletében leírt funkciók és feladatok végrehajtására.

A közösségi pénzügyi támogatás az 1754/2006/EK rendeletben előírtak szerint az intézet munkaprogramjának végrehajtása során felmerülő, támogatható költségek 100 %-át fedezi, és maximális összege a 2008. július 1-jétőldecember 31-ig terjedő időszakra 100 000 EUR, amelyből legfeljebb 21 000 EUR különíthető el a tuberkolózis diagnosztizálásának technikáival foglalkozó szakmai szeminárium szervezésére.

5. cikk

E határozat címzettjei:

— Centre for Environment, Fisheries & Aquaculture Science (Cefas), Weymouth Laboratory, Dr. Grant Stentiford, The Nothe, Barrack Road, Weymouth, Dorset DT4 8UB, Egyesült Királyság. Tel.: (44-13) 05 20 67 22.

— Agence Française de Sécurité Sanitaire des aliments (AFSSA) – Laboratoire d’études et de recherches en pathologie animale et zoonoses, Dr. Stephan Zientara, 23 avenue du Général de Gaulle F-94706 Maisons-Alfort Cedex, Franciaország. Tel.: (33) 143 96 72 80.

— AFSSA – Laboratoire d’études sur la rage et la pathologie des animaux sauvages, Dr. Florence Cliquet, Nancy, France, 54220 Malzéville, Franciaország. Tel.: (33) 383 29 89 50.

— VISAVET – Laboratorio de vigilancia veterinaria, Facultad de Veterinaria, Universidad Complutense de Madrid, Dr. Alicia Aranaz, Avda. Puerta de Hierro, s/n. Ciudad Universitaria, 28040. Madrid, Spanyolország. Tel.: (34) 913 94 39 92.

Kelt Brüsszelben, 2008. október 21-én. a Bizottság részéről Androulla VASSILIOU a Bizottság tagja

(1) HL L 224., 1990.8.18., 19. o.

(2) HL L 165., 2004.4.30., 1. o.

(3) HL L 331., 2006.11.29., 8. o.

(4) HL L 328., 2006.11.24., 14. o.

(5) HL L 56., 2008.2.29., 4. o.

(6) HL L 201., 2008.7.30., 29. o.

(7) HL L 209., 2005.8.11., 1. o.